Il-bieraħ kellna t-tkomplija tal-kompilazzjoni ta' Abner Aquilina. Fil-qorti ħiereġ li dan l-persuna verament jenħtieġ l-għajnuna. Hu qed jgħid li hu ppossessat. Jien naqbel mal-ħassieb Franċiż ta' oriġini Maltija, Jacques Ellul li ma teżisti l-ebda tip ta' possessjoni mxajtna. Imma mhux ser nidħol f'dan il-punt f'dan l-artiklu. Biss ma nistax ma ngħaqqadx dak li ġara l-bieraħ fil-qorti mal-każ ta' Fr. David Muscat. Bħal ma kulħadd jaf, il-każ ta' Fr. David Muscat beda jinstema l-Ġimgħa, 28 ta' Jannar. Jien kelli x-xorti li nkun il-qorti. Fr. David Muscat talbni biex nitla' l-qorti miegħu peress li xtaq li jippreżenta xi artikli li ktibt jien bħala dokumentazzjoni lill-maġistrat fil-ġbir ta' xhieda f'din il-kawża. Jien aċċettajt u għalhekk kont barra mill-awla meta kien qed jistema l-każ tiegħu. Jien mhux bi ħsiebni nitkellem fuq il-kawża biss barra mill-awla rajt li kien hemm preżenti d-delegat tal-arċisqof għall-kleru. Kif spiċċat il-kawża, huwa telaq. Sew għamel li ġie l-qorti. Biss ma nafx – għall-inqas jien ma rajtux li ġie u tkellem ma' Fr. David Muscat. Sakemm daħal fl-awla, jien u Ranier Fsadni konna kważi l-ħin kollu ħdejn Fr. David Muscat, nagħtuh s-sustenn tagħna. Biss nixtieq nistaqsi. Għala d-delegat tal-Arċisqof ġie l-qorti meta l-arċisqof innifsu kkundanna lil Fr. David Muscat minħabba l-post li tella'? Infakkar lill-arċisqof li din l-istorja bdiet minħabba Abner Aquilina li llum nafu b'ċertezza li ġie abbużat minn ġurnalist meta kien għadu taħt l-eta'. Illum nafu b'ċertezza li dan Abner Aquilina qed jitkellem li hu ppossessat. Ara fuq dan il-punt, il-media tal-istess arċisqof qatt ma qalet xejn? Infakkar li Fr. David Muscat tħassar lil Abner Aquilia u kien l-ewwel wieħed li qal li dan għandu bżonn l-għajnjuna. Issa dan hu fatt ikkonfermat. U dan il-qassis li ħass u talab għall-għajnuna spiċċa li ġie mhedded b'sospensjoni mis-saċerdozju li fid-dinja tal-qassisin hija magħrufa bħala ' sospensione a divinis ' B'dak li spiċċa qal l-arċisqof Scicluna, li nfakkar li hu avukat, kien jaf li qed jippreġudika il-każ doppjament kontra David Muscat. L-arċisqof Scicluna spiċċa biex jagħmel apoloġija mal-kommunita' gay. Għalija din kienet apoloġija mgħaġġla u saret biss biex tpaxxi lid-Drachma u u nies oħra ta' din il-komunita'. Bi kliemu, l-arċisqof Scicluna pprefera li jsallab lil Fr David Muscat. Imbagħad għamel att ieħor l-arċisqof. L-arċisqof Scicluna impona s-silenzju fuq Fr. David Muscat. B'hekk Fr. David Muscat ma jistax jitkellem fuq dan il-każ tiegħu. B'hekk Fr. David Muscat spiċċa jidher man-nies li hu kien qed jaqbel li għamel ħażin għaliex ma setax jirrispondi fuq min kien qed jattakkah fuq din l-istorja. Fuq kollox, għandi suspett li din l-apoloġija tal-arċisqof Scicluna kienet il-kawża talli l-maġistrat ikkumment kif ikkummenta waqt il-proċess innifsu qabel mad-difiza ġabet il-provi u kkonkludiet it-trattazzjoni tagħha. Infakkar li l-Facebook ġa kien ġegħlu jneħħi l-posts. Wieħed irid jfakkar li Randolf Debattista talab lil Fr. David Muscat biex ineħħi dawn il-post. B'hekk peress li ġie impost fuq is-silenzju, Fr. David Muscat l-anqas seta' jagħmel xi kjarifika għaliex kieku għamel hekk kien jitlef il-fakultajiet kollha sacerdotali. Għalija din kien strateġija tat-terrur magħmula biex dan il-qassis jinsab ħati u żgur jeħel il-ħabs u jkollu jħallas multi kbar. B'sentenza bħal din f'idejhom tal-LGBTIQ jistgħu jiktbu Ruma biex jiġi sospiż minn qassis. Fuq kollox, l-istrateġija kienet waħda. Dan il-każ ta' Fr. David Muscat riedet tintuża biex tinħoloq perċezzjoni li Abner Aquilina kien vittma ta' fundamentaliżmu reliġjuż li wasalu għal dan l-istat ta' ġenn. Dak li wriet il-pożizzjoni tal-arċisqof Scicluna huwa li jeżisti ftehim makabru bejn il-knisja u l-istat biex jagħlqu ħalq qassis li tkellem dwar l-abort, it-tax haven u ewetanasja u issues oħra ta’ duttrina Kristjana. Fuq kollox, dan hu qassis li ma ddejjaqx jitkellem kontra dan il-gvern preżenti. Kuntent l-gvern, kuntent arċisqof. Id-daħqa hija li wara li tkellem David Muscat, il-Gvern ġab persuna mill-Ingilterra, bl-isem ukoll ta’ David imma kunjomu Williams biex qal punt li ilu jgħid David Muscat, li Malta hija tax haven! Nispera issa li l-isqof ma jikkundannax lil David Walliams ukoll!